Voldemārs Stirne

Voldemārs (Vladimirs) Stirne (1897—1937) bija latviešu padomju valsts drošības iestāžu darbinieks.

Dzimis 1897. gadā Mītavā, tēvs bija par iesaukšanu Krievijas Impērijas armijā atbildīgās iestādes (Воинское присутствие) ierēdnis. 1911. gadā ar māti pārcēlās uz Maskavu, tur mācījās 1. klasiskajā ģimnāzijā un Maskavas Universitātē, Fizikas un matemātikas fakultātē.

Pēc Februāra revolūcijas strādāja Maskavas pilsētas padomes Statistikas nodaļā, pēc tā — Hamovņiku (Maskavas pilsētas rajons) iedzīvotāju padomē. 1918. gada jūlijā Sarkanās gvardes Hamovņiku vienībā piedalījās Kreiso eseru dumpja apspiešanā. 1919. gada aprīlī — septembrī bija Sarkanās armijas Austrumu frontes Dienvidu karaspēka grupas Kirgīzijas politiskās nodaļas instruktors. 1919. gada oktobrī — 1920. gada aprīlī vadīja Kirgīzijas Revolucionārās padomes tautas izglītības apakšnodaļu Orenburgā. 1920. gada maijā — decembrī bija Kirgīzijas Revolucionārās padomes pārstavja VCIKā vietnieks Maskavā. 1920. gada decembrī — 1921. gada martā KPFSR Tautību lietu Tautas komisariāta Organizēšanas nodaļas vadītāja vietnieks.

1921. gada 11. aprīlī kļuvis par Viskrievijas Ārkārtas komisijas (ВЧК) 24. nodaļas priekšnieka palīgu, strādāja dažādās komisijas (vēlāk Apvienotā valsts politiskā pārvalde, ОГПУ, pēc tam PSRS Iekšlietu Tautas komisariāts (IeTK), НКВД) nodaļās par priekšnieka palīgu un priekšnieku. 1937. gadā bija IeTK Ivanovas apgabala pārvaldes priekšnieks, NKVD troikas sastāvā aktīvi pieadalījās Lielajā terorā. Tā paša gada 22. oktobrī pašam tiekot arestētam, bija Ukrainas PSR IeTK Valsts drošības pārvaldes 3. nodaļas priekšnieks.

1937. gada 15. novembrī PSRS Augstākās tiesas Kara kolēģija piesprieda Stirnem nāvessodu, kas tika izpildīts tajā pašā dienā. 1967. gadā PSRS AT Kara kolēģija Stirni reabilitēja.

V. Stirne attēlots 1968. gada padomju filmā "Operācija "Trests"" («Операция "Трест"»), kā arī 2002. gada Krievijas pastmarkās.

1897. gadā dzimušie
1937. gadā mirušie
Jelgavā dzimušie
Maskavā mirušie
Krievijas latvieši
Krievijas pilsoņu kara dalībnieki
Padomju represijās nogalinātie
PSKP biedri
Valsts drošības goda darbinieki